projecte-aina/catalan_government_crawling huggingface dataset:
Desenvolupar adequadament el projecte de biblioteca suposa garantir un bon funcionament d'aquesta, i l'optimització dels recursos que s'hi destinaran.
Cal, però, fer les concrecions anuals mitjançant un pla de treball al més detallat possible.
El pla de treball de la biblioteca és la concreció dels objectius i de les actuacions que es planifiquen per dur a terme durant un curs escolar a partir del que estableix el projecte de biblioteca.
A l'hora de concretar i redactar el pla de treball de cada curs cal tenir en compte que ha de/d':
Així mateix, en acabar el curs cal avaluar el pla de treball i fer-ne una valoració, que ha de quedar recollida a la memòria anual.
Aquesta memòria servirà a l'equip directiu per avaluar la consecució dels objectius marcats en el projecte de la biblioteca i en el pla de treball i per planificar futures línies d'actuació.
L'elaboració del pla de treball i de la memòria anuals són responsabilitat del coordinador i han d'estar aprovats per la comissió de la biblioteca.
Pla de treball de la biblioteca de l'Escola Cossetània
Tal com s'explica a l'apartat Què és el projecte de biblioteca, el centre necessita un temps per analitzar i reflexionar sobre la realitat actual de la biblioteca per, a partir dels resultats, detectar punts forts i punts susceptibles de millora i arribar a acords.
Aquesta eina de diagnosi es pot utilitzar tant si es vol iniciar el projecte de biblioteca com millorar el que ja hi ha.
Per facilitar aquesta diagnosi el Departament d'Ensenyament ha creat una aplicació informàtica, Diagnosi i Pla d'actuació per a la biblioteca escolar, que permet fer una diagnosi de la biblioteca del centre ajustada a la realitat i elaborar un pla d'actuació que doni suport a l'elaboració i la implementació del projecte de biblioteca del centre.
Aquesta aplicació parteix de 4 temes d'anàlisi i 10 objectius generals de la biblioteca escolar, que es despleguen en objectius específics, indicadors, ítems de diagnosi i propostes d'actuació.
Els temes d'anàlisi que es plantegen són els següents:
Tot i que no hi ha una estructura prescriptiva, des del Programa biblioteca escolar "puntedu" es recomana que es tinguin en compte els aspectes que es detallen a continuació:
Hi hauria d'haver una introducció general que permetés, d'una banda, contextualitzar el centre (tipologia, nombre de professors, context social, línia pedagògica, etc.) i de l'altra, exposar el model de biblioteca que es vol aconseguir.
Caldria tenir en compte alguns dels principis que ha de complir la biblioteca escolar integrada en un centre educatiu:
Dependran del model de BE que el centre vulgui desenvolupar a partir de les seves característiques i necessitats.
En aquest sentit és important tenir en compte les orientacions que es donen a les Directrius i estàndards per a les biblioteques dels centres educatius de Catalunya amb relació a les funcions d'una biblioteca escolar:
Entre d'altres aspectes hi hauria de constar:
Dependran del model de biblioteca que el centre hagi decidit adoptar i de la missió i les funcions que aquest li atorgui.
En la concreció dels serveis d'una biblioteca escolar s'haurien de tenir en compte els elements següents:
En el projecte també s'han de descriure les actuacions i les activitats que duguin a terme els serveis que la biblioteca ofereix.
En aquest apartat hi haurien de constar les accions que es fan per difondre els serveis de la biblioteca, tant físicament com virtual.
Algunes idees per promocionar i fer difusió de la biblioteca són:
En aquest apartat també cal fer esment de la relació i la interacció que la biblioteca del centre manté amb els Centres de Recursos Pedagògics i Serveis Educatius, la biblioteca pública i altres entitats de l'entorn (llibreries, associacions de barri...).
Es pot consultar una proposta de guió a l'enllaç:
" El projecte educatiu de centre (PEC) és un document que inclou els trets d'identitat del centre, els principis pedagògics, els principis organitzatius i el projecte lingüístic.
En aquest document s'especifiquen els valors, els objectius i les prioritats d'actuació del centre, la concreció dels currículums que s'imparteixen i el tractament transversal en les àrees, matèries o mòduls de l'educació en valors i altres ensenyaments".
En el PEC, tenint en compte els trets característics, els objectius del centre i les necessitats educatives del seu alumnat, s'hauria de definir la biblioteca que el centre necessita i atorgar-li una missió i unes funcions que donin suport a l'assoliment dels seus objectius.
Una vegada establertes, queda definida la biblioteca com un servei estable per al desenvolupament del projecte educatiu.
Com a tal, caldrà concretar com es durà a terme la gestió i la dinamització de tots els seus serveis i actuacions.
Aquesta concreció es defineix en el projecte de biblioteca.
En aquest marc, la biblioteca escolar s'ha de concebre com un ens totalment vinculat al centre i compromès amb el desenvolupament del currículum i dels seus projectes, una biblioteca CRAE (centre de recursos per a l'aprenentatge i l'ensenyament) que desplega unes funcions educatives, pedagògiques i tècniques, amb l'objectiu de fomentar la lectura, donar suport a l'accés, ús i el tractament de la informació en les àrees curriculars i els eixos tranversals, i de formar els alumnes com a persones autònomes en el procés de construcció del seu aprenentatge.
El Projecte de biblioteca de centre (PB) és un document que, a partir del que estableix el projecte educatiu, exposa el model i el funcionament de la biblioteca que el centre vol tenir i els recursos que s'hi aplicaran per fer-lo possible.
En el PB es recullen les característiques de la biblioteca del centre, es defineixen els objectius i es planifiquen les actuacions que es duran a terme pel que fa als aspectes tant organitzatius com pedagògics.
En el moment d'iniciar la redacció del projecte de biblioteca cal partir de la base que s'haurà de reflexionar sobre la realitat actual del centre amb relació a la biblioteca i que, per tant, farà falta una bona diagnosi.
A partir dels resultats de la diagnosi, el centre haurà d'arribar a acords referents a:
A l'apartat Estructura del projecte es pot consultar la proposta de guió que fa el Programa biblioteca escolar "puntedu".
Aquest projecte, però, no pot ser fruit del treball d'una sola persona, ja que és un projecte de centre.
La comunitat educativa és representada a la biblioteca mitjançant la comissió, que és qui ha d'arribar al consens per elaborar aquest projecte i avaluar-lo de manera periòdica.
L'elaboració es pot dividir en quatre fases:
Abans d'iniciar l'elaboració del PB és necessari que tothom vegi la necessitat de definir la gestió i l'organització de la biblioteca en un document d'ús pràctic.
El centre necessita un temps per analitzar, reflexionar i fer una diagnosi de la realitat actual del centre amb relació a la biblioteca.
És a partir dels resultats d'aquesta diagnosi que el centre haurà d'arribar a acords.
Per facilitar aquesta diagnosi el Programa biblioteca escolar "puntedu" ha creat una eina en forma d'aplicació.
L'accés a l'aplicació es reserva per a la direcció del centre, que ho fa amb l'usuari ATRI.
Un cop feta la diagnosi de la biblioteca del centre, es generarà un informe final que donarà orientacions sobre els punts forts i els punts susceptibles de millora de la biblioteca.
A partir de la reflexió sobre aquesta realitat es pot arribar a acords per definir la biblioteca que el centre necessita.
En aquesta reflexió és important la participació de tota la comunitat educativa, representada a la comissió que defineixi les bases del que serà el PB.
El temps d'elaboració del document pot ser variable, en funció de les necessitats i les possibilitats de cada centre.
Es recomana que es concreti prèviament un calendari d'elaboració on es defineixi el contingut de les sessions de treball, així com les tasques i les responsabilitats (qui fa la diagnosi, qui s'encarrega d'analitzar els resultats d'un determinat camp, qui dissenya el document, etc.) i que no s'allargui excessivament (no més enllà de dos cursos escolars).
Un cop elaborat el projecte de biblioteca cal que sigui presentat al claustre i al consell escolar i que aquests l'aprovin.
El cercle està tancat, però no del tot, ja que, de forma periòdica, aquest PB s'ha de revisar i actualitzar per adaptar-lo a la situació i a les necessitats del moment.
Per tant, en el mateix projecte cal que hi consti un apartat referent a l'avaluació: com es farà i amb quina periodicitat.
Des del Departament d'Educació partint de la necessitat de facilitar a tota la comunitat educativa estratègies per promoure un model d'escola que té cura de les persones individualment i col·lectiva ofereix un marc teòric i un banc de recursos basats en l'enfocament restauratiu per promoure la resiliència.
La finalitat d'aquest enfocament és la creació de vincles i comunitat, d'espais segurs i de confiança per compartir experiències, històries personals, emocions i necessitats.
Tot com a eix vertebrador per superar la crisi viscuda per la pandèmia actual i promoure la resiliència però, a la vegada, amb la pretensió de quedar-se per sempre com un tarannà, una manera de funcionar estable central en el PEC i el PdC de cada centre.
En definitiva, una escola restaurativa i resilient és aquella on es prioritzen les persones, una escola humanitzadora.
Aquests materials han estat elaborats amb l'assessorament de la Doctora Mònica Albertí.
Aquest programa formatiu de prevenció de la violència masclista consta de formació per a docents, per l'alumnat de cicle superior d'Educació Primària i alumnat de 3r i 4t d'ESO i formació per les famílies.
Els materials han estat elaborats amb la col·laboració d'entitats expertes en prevenció de la violència masclista: CoeducaAcció i Fundació Aroa.
Vídeos de Prevenció de la Violència Masclista
El treball i l'aprenentatge en xarxa parteix de la voluntat de donar una resposta educativa coherent i coordinada als reptes educatius.
Davant la segmentació i complexitat del món en què vivim, sembla més necessari que mai que els agentseducatius que treballen a favor de la convivència ho facin en un projecte comú, diagnosticant necessitats, compartint objectius i dissenyant accions complementàries.
A continuació, exposem diverses línies de treball de centres educatius que han iniciat aquest camí del treball en xarxa per a la convivència.
El programa posa a l'abast dels centres la formació, estratègies i recursos necessaris per elaborar un projecte de prevenció, detecció i intervenció davant l'assetjament amb la participació de tota la comunitat escolar, especialment de l'alumnat qui actuarà com observador i agent actiu i compromès en la lluita contra l'assetjament alhora que adquireix les actituds i els valors propis de la competència social i ciutadana.
Actualment hi ha dues resolucions vinculades a aquest programa d'innovació pedagògica:
El teu navegador no soporta l'etiqueta "VIDEO".
Documents per a l'organització i la gestió dels centres: Tecnologies per a l'aprenentatge i el coneixement.
Document que conté la totalitat dels ítems de l'aplicació informàtica organitzats per temes i presentats mitjançant taules que relacionen els resultats de la diagnosi, les propostes d'actuació i els recursos.
Document amb la descripció dels apartats de l'aplicació.
Inclou la visualització de les diferents pantalles.
Document que conté la llista d'enllaços als recursos que proposa l'aplicació Pla TAC de centre, organitzats per temes.
Durant el confinament, l'Escola Fluvià ha editat un videoclip amb tota la comunitat educativa, famílies, infants, mestres, personal PAS i monitoratge, a partir d'una cançó de Jaume Aguadé, alumne de pràctiques de la menció en Música de la UAB amb gairebé tres-centes persones participant-hi.
Projecte que es porta a terme a Sant Quirze del Vallès per part de totes les escoles, instituts, escola d'adults i una escola bressol des de fa sis anys.
És un projecte ja instaurat, innovador metodologicament que permet a partir de l'art treballar globalitzadament.
Contes amb il·lustracions escrits per l'alumnat de l'escola Sant Miquel del Cros d'Argentona seguint la temàtica del centre per al curs 2018 - 2019.
Els alumnes de 3er curs de l'Escola Drassanes participen al 2on Festival Benèfic d'Art Contemporani KRONOS ART BCN, que tindrà lloc del 19 al 29 de Setembre en al centre Arts Santa Mònica, al carrer La Rambla 7 de Barcelona.
Durant un curs escolar, els alumnes creen la seva petita empresa i en simulen la creació, documentació, inversió, nominació, venda i compte de resultats, guiats per un mestre de referència que els acompanya i ajuda quan cal.
Programa que té per objectiu fomentar les vocacions científiques dels joves.
S'adreça a cinquanta d'estudiants de 4t d'ESO de Catalunya que, durant tres anys, tenen l'oportunitat de viure la recerca científica en primera persona.
Per 4t any consecutiu s'ha dut a terme el Seminari "Els artistes a les escoles" a Sant Quirze del Vallès, amb el patrocini de l'ajuntament i de l'ICE de l'UAB.
Aquest projecte ha consistit en la col·laboració d'artistes amb totes les escoles del poble, els dos instituts, l'escola d'adults i una escola bressol.
El resultat final ha estat una exposició col·lectiva del treball realitzat per infants, joves i adults.
L'institut Cal·lípolis ha rebut de mans del Sr.
Joan Mateo, secretari de polítiques educatives, el Premi Xavier Batlle, atorgat per l'Associació Catalana per a l'Excel·lència, en el marc de la 7a Jornada d'Excel·lència a l'Educació celebrada a Barcelona el passat 19 d'abril.
El proper dia 24 d'abril, tindrà lloc l'edició d'enguany de la mostra, que correspondrà a la seva XI edició.
L'EASD Serra i Abella ha organitzat un curs més les Jornades d'art i disseny Fora de Sèrie, un esdeveniment transversal i integrador que té l'objectiu de dinamitzar i enriquir l'experiència acadèmica.
En aquesta edició les jornades han girat entorn del concepte fake, de les falses aparences, les impostures i el simulacre.
Alumnes del Cicle Formatiu de Grau Superior de Caracterització i Maquillatge Professional de l'Institut Cal·lípolis, guanyen per tercer any consecutiu el primer premi de Body Painting al certamen de València, el que els hi dona accés al Campionat Mundial de Body Painting de Munich.
La Diada d'Europa es commemora el dia 9 de maig en record a la declaració realitzada per l'aleshores Ministre francès d'Afers Exteriors Robert Schuman a París el dia 9 de maig de 1950, mitjançant la qual es donà el tret de partida a la creació de la Comunitat Europea del Carbó i de l'Acer (CECA).
El 9 de maig de 1950, just cinc anys després de la signatura de l'armistici de la Segona Guerra Mundial, el ministre francès d'Exteriors Robert Schuman va proposar, a partir d'una idea del seu assessor Jean Monnet, un pla que pretenia situar la producció francesa i alemanya del carbó i l'acer -elements necessaris per a la construcció d'armament- sota el control d'una autoritat única i supranacional.
Aquest projecte, anomenat Pla Schuman, va donar lloc un any més tard a la creació de la primera de les Comunitats Europees, la CECA, origen del procés d'integració europea que ha acabat edificant l'actual Unió Europea.
El 9 de maig s'ha convertit en el símbol europeu que, juntament amb l'euro, la bandera europea i l'himne europeu, identifiquen l'entitat política de la Unió Europea.
El Dia europeu és un símbol exclusiu de la UE, a diferència de la bandera i l'himne que són símbols de tota Europa per extensió.
Això es deu al fet que la declaració Schuman va ser posterior a la creació del Consell d'Europa, d'on provenen els altres dos símbols.
A pesar de ser l'únic dia de celebració oficial en tota la Unió Europea, a la pràctica cap dels estats membres de la Unió no organitza festivitats commemoratives d'alt nivell, com les quals es realitzen amb motiu de les festes nacionals de cada estat.
Cada any la Comissió Europea publica un cartell promocional, que comprèn un motiu diferent cada vegada, acompanyat d'un lema referent a un tema d'actualitat dins de la UE.
Informació extreta de la Viquipèdia.
Jornada de commemoració prevista per al proper 5 de juliol a Bellaterra organitzada per la Federació de Moviments de Renovació Pedagògica de Catalunya
Història gràfica de l'Escola d'Estiu
Galeria fotogràfica de l'Escola d'Estiu
Galeria fotogràfica de l'acte institucional del 28 de juny
Artur Mas i Gavarró, Molt Honorable President de la Generalitat de Catalunya
Resum d'un reportatge històric fet per a la commemoració del Centenari
La formació dels mestres en el context actual i de futur
L'institut La Guineueta forma part d'un projecte Erasmus+ amb un centre alemany de Bottrop i un centre eslovac de Bratislava.
Aquest curs els van acollir a Barcelona realitzant diferents activitats que van promoure l'esperit emprenedor i el lligam entre els diferents alumnes participants.
Projecte de l'alumnat de l'Institut Celestí Bellera (Granollers), orientat a implicar l'alumnat dins de la comunitat educativa del Bellera.
Cursa de muntanya on participen diferents instituts de TEB però el projecte treballa la cursa de muntanya des de diferents matèries: Educació Física, Tecnologia, Física, Química, Biologia, Llengües, Socials i Taller de Premsa.
Blog de l'Escola Sant Martí de Barcelona guanyador de la Baldufa de plata dels Premis Edublogs en la categoria Blogs de Centres educatius.
A l' Institut Llobregat de L'Hospitalet de Llobregat els alumnes de FP realitzen aquests vídeos per posar en valor les competències professionals que s'adquireixen a la Formació Professional i més concretament en el camp industrial de l'electricitat i la fabricació mecànica.
Projecte de la campanya participativa contra la violència masclista de l'Ajuntament de Sant Andreu de la Barca amb la col·laboració de Ràdio Sant Andreu on participen alumnes de l' Institut El Palau de Sant Andreu de la Barca.
Projecte amb les escoles de Sant Quirze realitzada pels artistes Jaume Casas, Maria Romaní, Jordi Alba, Samuel Moraño, Miquel V. Seuba, Jordi Calvis, Carme Miquel, Teresa Rosario, Victòria Rodrigo, Assutzena Cruz, per apropar l'art als infants.
Projecte molt creatiu i competencial d'Art integral al pati de l' Escola d'Alfès (ZER L'Eral)
Microcontes on s'amaga el nombre Pi, realitzats pels centres educatius, en commemoració del Dia PI
Biblioteca digital, per llegir des de les tauletes o ordinadors, a l' Escola Cossetans (Cunit).
Escoles Innovadores en l'Aplicació de les Tecnologies Digitals.
Si des del centre educatiu, la biblioteca o l' entitat heu dut a terme activitats per commemorar el cinquantè aniversari de la publicació del llibre Els altres catalans de Paco Candel i voleu que des de la XTEC en fem difusió, us agrairem que ompliu aquest qüestionari.
Cal que ens faciliteu una adreça web on visualitzar les activitats
Espai per a la difusió de treballs de centres escolars i d'entitats al voltant de l'Any Els altres catalans
Dansa per a commemorar el Tricentenari i el Dia Internacional de la Dansa DiD - 2014.
És un ball rodó de principis del segle XVIII per ballar a l'escola, amb tot el material necessari:
El 29 d'abril es van fer diverses actuacions per a celebrar el Dia Internacional de la Dansa, coordinades per l'APDC ( Associació de Professionals de la Dansa de Catalunya ).
L' EESA/CPD de l'Institut del Teatre ha preparat un dossier i vídeo sobre un estil de dansa molt característic del segleXVIII i que va florir de manera especial a casa nostra, l'escola bolera, que us recordarà certs quadres del pintor Francisco de Goya.
L'escola de dansa del Consell Comarcal de l'Anoia, a Igualada, balla el rotlletó com a inici de curs.
L' Escola Mil·lenari de Cardedeu va celebrar el Dia Internacional de la Dansa el 29 d'abril de 2014 oferint una mostra de dansa clàssica i dues danses tradicionals, entre elles el rotlletó, a l'entrada de l'escola per a tots els pares i mares.
El programa Paco Candel: Catalunya un sol poble s'impulsa conjuntament des dels departaments de Benestar Social i Família, d'Ensenyament, de Cultura, el Consorci per a la Normalització Lingüística i la Fundació Paco Candel.
Fruit d'aquesta col·laboració és el recull de materials i recursos al voltant de la figura i l'obra de Paco Candel i del fet migratori que trobareu en aquest enllaç.
L'objectiu d'aquesta trobada serà analitzar i donar a conèixer l'obra literària i periodística de l'escriptor.
Dissabte 25 d'octubre de 2014 a la Biblioteca Francesc Candel, c/Amnistia Internacional, 10 de Barcelona.
Amb motiu del 50è aniversari de la publicació d'Els altres catalans, l'Oficina de Català de Lloret de Mar organitza un dictat popular de frases de l'assaig de Paco Candel.
El dictat s'organitza en categories diferents: alumnes de l'Oficina de Català de Lloret per cursos, voluntaris per la llengua, alumnes d'educació secundària per cursos i categoria general.
Dimecres 23 d'abril de 2014 a les 17:30h a la Plaça de la Vila de Lloret de Mar
Jornada de presentació del programa Paco Candel.
Aquest programa vol contribuir a la reflexió i a la sensibilització sobre el fet migratori.
La jornada s'emmarca dins dels actes de commemoració del 50è aniversari de la publicació de l'obra Els altres catalans.
Cal confirmar l'assistència enviant un correu a: [EMAIL]
Pàgina commemorativa dels 100 anys d'Escola d'Estiu (1914-2014).
Conté una història gràfica i una galeria fotogràfica; també dades de caire històric i el vídeo sobre l'acte institucional de la commemoració
El Departament d'Ensenyament participa en el programa Paco Candel, Catalunya un sol poble mitjançant l'elaboració de materials didàctics i de suport, difonent aquests materials, i promovent i recollint experiències didàctiques dels centres educatius sobre la figura i l'obra de Paco Candel i sobre el fet migratori
Informacions, continguts i propostes per treballar l'obra i la figura de Joan Vinyoli als centres educatius amb motiu del centenari del seu naixement
Pàgina commemorativa de la mort d'Antoine de Saint-Exupéry i del 70è aniversari de la publicació del Petit Príncep.
Conté materials didàctics, un apartat de participació de centres i un de difusió dels diferents actes i celebracions
Pàgina commemorativa dels 100 anys de la Mancomunitat de Catalunya (1914-2014)
Pàgina commemorativa del Dia Internacional en memòria de les víctimes de l'holocaust.
El Departament d'Ensenyament, conjuntament amb la Fundació Catalana per a la Recerca i la Innovació, dins de la Setmana de la Ciència 2014 que se celebra del 14 al 23 de novembre de 2014, promou el Dia de la ciència a les escoles amb l'objectiu fonamental de despertar i potenciar l'interès del jovent, vers la ciència i la tecnologia.